Hawkeye (minisarja)

Hawkeye on yhdysvaltalainen Jonathan Iglan luoma Disney+-suoratoistopalveluun julkaistu joulukomediallinen supersankarisarja, joka perustuu Marvel Comicsin Haukansilmä-sarjakuvahahmoon. Se on Marvel Cinematic Universen (MCU) viides Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Igla toimi sarjan pääkäsikirjoittajana ja Rhys Thomasin johti sarjan ohjaajien tiimiä.
Clint Bartonia esittää myös elokuvissa esiintynyt Jeremy Renner, kun taas Hailee Steinfeld näyttelee Kate Bishopia. Sarjassa näyttelevät myös Florence Pugh, Tony Dalton, Alaqua Cox, Fra Fee, Vincent D’Onofrio, Brian d’Arcy James, Aleks Paunovic, Piotr Adamczyk, Zahn McClarnon, Linda Cardellini, Simon Callow ja Vera Farmiga. Haukansilmään keskittyvän Disney+-sarjan kehitys alkoi huhtikuussa 2019. Samalla vahvistettiin Rennerin paluu rooliinsa. Sarja julkistettiin virallisesti heinäkuussa San Diego Comic-Con Internationalissa. Saman kuukauden aikana sekä Thomas että Bert ja Bertie liittyivät ohjaajiksi. Igla liittyi mukaan projektiin syyskuussa. Kuvaukset alkoivat New Yorkissa joulukuussa 2020, jolloin myös vahvistettiin Steinfeldin roolivalinta, hänen oltuaan epävirallisesti kiinnitettynä rooliin jo syyskuusta 2019 asti. Kuvaukset päättyivät huhtikuussa 2021. Sarjan merkittävimpinä vaikutteina toimivat Matt Fractionin ja David Ajan Haukansilmä-sarjakuvat.
"Hawkeye" koostuu kuudesta jaksosta, jotka julkaistiin Disney+:aan osana MCU:n 24. marraskuuta – 22. joulukuuta 2021. Sarja sai erittäin positiivisen vastaanoton, kriitikoiden kehuessa sarjan toimintakohtauksia sekä Rennerin ja Steinfeldin roolisuorituksia. Coxin roolihahmoon, Maya Lopeziin, keskittyvä spin-off-sarja, "Echo", julkaistiin tammikuussa 2024, osana MCU:n .
Juoni.
Clint Barton on valmistautumassa palaamaan perheensä luokse joulun viettoon. Mutta sitten hän tapaa nuoren jousiampujan ja ihailijansa nimeltä Kate Bishop, jonka perhe on joutunut keskelle rikollisten juonittelua. Auttaessaan Bishopia, Barton kohtaa jälleen vanhoja tuttavia ajalta, kun hän vielä oli Ronin.
Näyttelijät.
Sivurooleissa.
Lisäksi kultainennoutaja Jolt näyttelee sarjassa Pizzakoira Luckya.
Tuotanto.
Kehitys.
Syyskuussa 2018 raportoitiin, että Marvel Studios kehitti Disneyn suoratoistopalveluun Disney+ useita minisarjoja, jotka keskittyvät sellaisiin Marvel Cinematic Universe -elokuvien hahmoihin, jotka eivät saaneet omia elokuvia. Huhtikuussa 2019 alettiin toteuttaa seikkailusarjaa, jossa Jeremy Renner palaisi näyttelemään Clint Bartonia / Haukansilmää. Sarjan odotettiin kertovan kuinka hän kouluttaisi Kate Bishopista uuden Haukansilmän. Marvel Studiosin johtaja Kevin Feige itse osallistuu sarjan sarjan tuottamiseen, ja sarjassa olisi 6–8 jaksoa. Rennerin oli alun perin tarkoitus esittää pääosaa hahmon omasa sooloelokuvassa, mutta suostui televisiosarjan pääosaan, kun Feige muutti projektin elokuvasta Disney+-sarjaksi. Feige julkisti "Hawkeyen" virallisesti heinäkuussa 2019 San Diego Comic-Con Internationalissa. Syyskuussa 2019 Jonathan Iglan paljastettiin toimivan sarjan pääkäsikirjoittajana. Heinäkuussa 2020 elokuvantekijäkaksikko Bert &amp; Bertie palkattiin ohjaamaan osa sarjan jaksoista ja Rhys Thomas ohjaamaan loput jaksot. Jokaisen jakson budjetin on raportoitu olevan 25 miljoonaa dollaria.
Sarjan julkaisun aikoihin, kommentoivat epäilivät mahdollisen toisen tuotantokauden keskittyvän vain Bishopiin. Vaikka sarjan oli alun perin tarkoitus rajoittua vain yhteen tuotantokauteen, Marvel Studios ei luokitellut sitä sellaiseksi mainoskamppanjansa aikana, minkä myötä toisen tuotantokauden tulemista alettiin spekuloida entistä enemmän. Thomas itse ei kommentoinut asiaa muuten kuin sanomalla, ettei voinut puhua tulevaisuuden suunnitelmista, mutta että oli halukas palaamaan ohjaajaksi. Vuonna 2023 tapahtuneesta lumiauraonnettomuudesta toipuva Renner itse kommentoi toukokuussa 2024 haluavansa jälleen näytellä Bartonia, mutta ei ollut vielä keskutellut "Hawkeyen" toisesta tuotantokaudesta Marvelin kanssa, vaan oli keskittynyt muihin projekteihin. Helmikuussa 2025, Winderbaum mainitsi "Hawkeyen" yhtenä esimerkkinä MCU:n yhteen tuotantokauteen rajoitetuista sarjoista, joille voisi harkita toisen tuotantokauden tekemistä. Renner sanoi kuitenkin toukokuussa 2025, kieltäytyneensä tarjouksesta esiintyä mahdollisella toisella tuotantokaudella, koska hänelle oli tarjottu puolet pienempää palkkiota kuin ensimmäisellä tuotantokaudella, minkä hän uskoi johtuvan onnettomuudestaan.
Käsikirjoitus.
Kun sarja virallisesti julkistettiin, Feige ja Renner sanoivat sarjan kertovan siitä, kuinka Barton opettaisi Bishopia olemaan ”supersankari ilman supervoimia” ja tutkivan enemmän Bartonin toimintaa Roninina "in" (2018) ja "n" (2019) tapahtumien välillä. Lokakuussa 2019 vastaava tuottaja Trinh Tran sanoi sarjan tutkivan Bartonin menneisyyttä ja että siihen vaikuttaisi myös Matt Fractionin sarjakuvat, vahvistaen samalla, että Bishop perisi Haukansilmän tittelin. Maaliskuussa 2020 Katie Mathewsonin ja Tanner Beanin paljastettiin osallistuvan sarjan käsikirjoittamiseen.
Roolijako.
Kun sarja julkistettiin heinäkuussa 2019, Rennerin vahvistettiin palaavan Bartonin rooliin. Syyskuussa 2019 Hailee Steinfeldille oli tarjottu Kate Bishopin roolia. Steinfeld ei ollut vielä kuukauden kuluttua allekirjoittanut sopimusta, "Varietyn" raportoidessa yhdeksi syyksi hänen sopimuksensa Apple TV+-sarja "Dickinsonin" pääroolin esittämisestä, mistä "Variety" kuitenkin uskoi Steinfeldin voivan neuvotella itsensä ulos. Bishopia roolia ei ollut tarjottu vielä kenellekään muulle näytteijälle. Marraskuussa Steinfeld vastasi kysymykseen "Hawkeyen" toiseen pääosaan liittymisestä, että ”se ei välttämättä tapahdu”. Steinfeldin roolivalinta kuitenkin vahvistettiin joulukuussa 2020, minkä lisäksi Vera Farmigan, Florence Pugh'n, Fra Feen, Tony Daltonin, Alaqua Coxin ja Zahn McClarnonin paljastettiin liittyneen sarjan näyttelijäkaartiin, Pugh’n palatessa elokuvasta "Black Widow" (2021) Yelena Belovan rooliin. Saman kuukauden aikana Brian d’Arcy Jamesin paljastettiin olevan valittu tuntemattomaan rooliin. Lisäksi paljastettiin, että kultainennoutaja Jolt näyttelee Pizzakoira Luckya, joka on sarjakuvissa sekä Bartonin että Bishopin lemmikki.
Kuvaukset.
Kuvaukset alkoivat joulukuussa New Yorkissa, Bertin &amp; Bertien ja Thomasin ohjatessa jaksot, ja Eric Steelbergin ja James Whitakerin kuvatessa ne. 2. joulukuuta alkaen sarjaa kuvattiin myös Brooklynin keskustassa sekä Hoyt–Schermerhorn Streetsin asemalla, New Yorkissa.
Kuvausten oli alun perin suunniteltu alkavan 5. lokakuuta 2020. Kuvaukset sijoittuivat myös Brooklynin keskustaan ja Hoyt–Schermerhorn Streetsin metroasemalle, Washington Square Parkiin, Manhattanin keskustaan, Hell’s Kitcheniin, East Villageen, sekä Lotte New York Palace Hoteliin. Kuvauspaikka vihjaili sarjan sijoittuvan joulun aikaan. Lisäkuvaukset sjoittuivat Trilith Studiosin tiloihin, Atlantaan. 22. helmikuuta 2021 alkaen sarjaa kuvattiin Cantonissa ja maaliskuun ensimmäiseen viikoon asti. Kuvaukset päättyivät 21. huhtikuuta 2021.
Musiikki.
Syyskuussa 2021 paljastettiin, että Christophe Beck, joka oli aiemmin säveltänyt elokuvien "Ant-Man" (2015) ja "Ant-Man and the Wasp" (2018) sekä Disney+-sarjan "WandaVision" (2021) musiikit, säveltää myös "Hawkeyen" musiikin. Sarjan säveltämiseen osallistui myös Beckin pitkäaikainen yhteistyökumppani Michael Paraskevas.
Jaksot ”Älä tapaa sankareitasi” ja ”Joulu tullut” sisälsivät musiikkinumeron fiktiivisestä Broadway-musikaalista "Rogers: The Musical" nimeltä ”Save the City”, joka keskittyy New Yorkin taisteluun ja jonka ovat kirjoittaneet Marc Shaiman ja Scott Wittman. Se julkaistiin singlenä 24. marraskuuta 2021, oli myös sisällytettynä sarjan kolmen viimeisen jakson soundtrackille. Kolmen ensimmäisen jakson soundtrack julkaistiin 10. joulukuuta, ja kolmen viimeisen jakson soundtrack 22. joulukuuta.
Julkaisu.
"Hawkeye" koostuu kuudesta jaksosta, joista kaksi ensimmäistä julkaistiin Disney+:aan 24. marraskuuta 2021. Sarjan loput neljä jaksoa julkaistiin yksitellen joka keskiviikko 1. joulukuuta 2021 alkaen ja 22. joulukuuta 2021 asti. Se oli osa MCU:n .
Spin-off.
Alaqua Coxin esittämälle Maya Lopezille / Kaiulle oli maaliskuussa 2021 kehitteillä Disney+:aan oma spin-off -sarja. Sarja julkistettiin virallisesti marraskuussa 2021 Disney+-päivänä nimellä "Echo", ja saman kuukauden aikana Marion Dayren paljastettiin toimivan sarjan pääkäsikirjoittajana. Sydney Freeland ja Catriona McKenzie ohjaisivat sarjan. Lisäksi McClarnon ja D’Onofrio palaavat "Hawkeyesta" näyttelemään William Lopezia ja Wilson Fiskiä / Kingpiniä, Charlie Coxin palatessa aiemmista MCU-medioista näyttelemään Matt Murdockia / Daredeviliä. Sarjan muihin näyttelijöihin kuuluvat Chaske Spencer, Tantoo Cardinal, Devery Jacobs, Cody Lightning ja Graham Greene. "Echo" julkaistiin kokonaisuudessaan 9. tammikuuta 2024, ja se on osa MCU:n .